CELEX: 32021R0718
Language: ro
Date: 2021-04-30 00:00:00
Title: Regulamentul de punere în aplicare (UE) 2021/718 al Comisiei din 30 aprilie 2021 de modificare a Regulamentului de punere în aplicare (UE) nr. 371/2011 în ceea ce privește numele titularului autorizației preparatului dimetilglicină sare de sodiu ca aditiv pentru hrana animalelor (Text cu relevanță pentru SEE)

3.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 151/10
               
            
         REGULAMENTUL DE PUNERE ÎN APLICARE (UE) 2021/718 AL COMISIEI
         din 30 aprilie 2021
         de modificare a Regulamentului de punere în aplicare (UE) nr. 371/2011 în ceea ce privește numele titularului autorizației preparatului dimetilglicină sare de sodiu ca aditiv pentru hrana animalelor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
         întrucât:
         
                     (1)
                  
                  
                     Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.
                  
               
                     (2)
                  
                  
                     Taminco BVBA a depus o cerere în conformitate cu articolul 13 alineatul (3) din Regulamentul (CE) nr. 1831/2003, propunând modificarea denumirii titularului autorizației din Regulamentul de punere în aplicare (UE) nr. 371/2011 al Comisiei (2). Solicitantul a susținut că Belgia și-a reformat Codul societăților și asociațiilor („Wetboek van Vennootschappen en Verenigingen”), modificând toate entitățile belgiene. Ca parte a modificării legislației, forma juridică „besloten vennootschap met beperkte aansprakelijkheid” („BVBA”) sub care își desfășura activitatea Taminco a fost transformată în „besloten vennootschap” („BV”). Societatea rămâne o societate cu răspundere limitată în temeiul legislației belgiene. Aceasta înseamnă că Taminco va desfășura activități comerciale sub denumirea de „Taminco BV” începând cu 1 ianuarie 2021. Cererea a fost însoțită de datele justificative relevante.
                  
               
                     (3)
                  
                  
                     Modificarea propusă a termenilor autorizației este de natură pur administrativă și nu implică o reevaluare a aditivului în cauză. Autoritatea Europeană pentru Siguranța Alimentară a fost informată cu privire la cerere.
                  
               
                     (4)
                  
                  
                     Pentru a permite solicitantului să-și exercite drepturile de comercializare sub denumirea Taminco BV, este necesară modificarea termenilor autorizației.
                  
               
                     (5)
                  
                  
                     Prin urmare, Regulamentul de punere în aplicare (UE) nr. 371/2011 trebuie modificat în consecință.
                  
               
                     (6)
                  
                  
                     Având în vedere că nu există niciun motiv de siguranță care să necesite aplicarea imediată a modificării aduse prin prezentul regulament Regulamentului de punere în aplicare (UE) nr. 371/2011, este necesar să se prevadă o perioadă de tranziție pe parcursul căreia să se poată epuiza stocurile existente.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Modificări ale Regulamentului de punere în aplicare (UE) nr. 371/2011
            Regulamentul de punere în aplicare (UE) nr. 371/2011 se modifică după cum urmează:
            
                        1.
                     
                     
                        În titlu, textul „titularul autorizației Taminco N.V.” se înlocuiește cu textul „titularul autorizației Taminco BV”.
                     
                  
                        2.
                     
                     
                        În a doua coloană din anexă, „Numele titularului autorizației”, textul „Taminco BVBA” se înlocuiește cu „Taminco BV”.
                     
                  
         
            Articolul 2
            Măsuri tranzitorii
            Stocurile de aditiv existente, care sunt în conformitate cu dispozițiile aplicabile înainte de data intrării în vigoare a prezentului regulament, pot continua să fie introduse pe piață și pot fi utilizate până la epuizare.
         
         
            Articolul 3
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 aprilie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 268, 18.10.2003, p. 29.
         
            (2)  Regulamentul de punere în aplicare (UE) nr. 371/2011 al Comisiei din 15 aprilie 2011 privind autorizarea preparatului dimetilglicină sare de sodiu ca aditiv furajer destinat puilor pentru îngrășare (titularul autorizației Taminco N.V.) (JO L 102, 16.4.2011, p. 6).